ኢሳትና ሰማያዊ ፓርቲ እንዲህ ያጠማመዳቸው በግሌ የማውቀው ነገር የለም። ኢሳት ሰማያዊ ፓርቲ እንዲህ አጥምዶ የያዘበት የሞት ድግስ ደግሶ የጠበቀበት ምክንያትም ኢሳትና የኢሳት ባለቤት ዶክተር ብርሃኑ ነው የሚያውቁት። ያም ሆነ ይህ የጸቡ ምክንያት ለአፈወርቅ አግደው ትቸዋለሁ። ሐማና መርደክዮስ ግን ምን አገናኛቸው? በማለት የጠየቁኝ እንደሆነ። መጽሐፉ የሚለውን ላስነብቦት ይኸውም፥ “በንጉሡ በር ያሉት የንጉሡ ባሪያዎች ሁሉ ተደፍተው ለሐማ ይሰግዱ ነበር መርዶክዮስ ግን አልተደፋም፥ አልሰገደለትም። … በዚያም ቀን ሐማ ደስ ብሎት በልቡም ተደስቶ ወጣ ነገር ግን መርዶክዮስ በንጉሡ በር ያለ መነሣትና ያለ መናወጥ ተቀምጦ ባየ ጊዜ ሐማ በመርዶክዮስ ላይ እጅግ ተቈጣ።” (መጽ. አስቴር 3: 2; 5:9) ከዚህ የተነሳ ሐማ በመርዶክዮስ ላይ ቂም ሊቋጥር ችለዋል። መቼም ዶክተር ብርሃኑ ነጋ በክብራቸውና አንድ ጊዜ ፈጽመው ዓይን የጣሉባት ሥልጣን የሚመጣባቸው ሰው እንደማያስችላቸው የአደባባይ ሚሥጢር ነው።